AAA (kompiuteriniai žaidimai)

AAA arba Triple-A – kompiuterinių žaidimų industrijoje paplitęs terminas, padedantis atskirti stambiausio biudžeto žaidimus nuo mažesnių, esančių rinkoje. Dažniausiai tai reiškia, jog šiems žaidimams pagaminti ir reklamuoti industrijos standartais skiriama bene daugiausiai piniginių išteklių ir darbuotojų.

Pirmieji šio termino pavartojimo atvejai išplito dar 1990-ųjų gale, pasirodžius „Final Fantasy VII“ (išl. 1997 m.),„Final Fantasy VII Remake – a triumphant return for Cloud Strife“ – The Guardian. kūrimo metu skyrusiam 40–45 mln. JAV dolerių biudžetą,„Final Fantasy 7: An oral history “ – Polygon.„Essential 50: Final Fantasy VII“ – 1UP.com. o kartu su 80–145 mln. JAV dolerių marketingo išlaidomis.„Final Fantasy 7 retrospective“ – Eurogamer. Neilgai trukus gamybos išlaidas pranoko „Shenmue“ (išl. 1999 m.), kurio biudžetas anuomet buvo skaičiuojamas 47–70 mln. JAV dolerių.„Shenmue – discovering the Sega classic 14 years too late“ – The Guardian. Pats klasifikavimo būdas ekonomikoje žinomas kaip kredito reitingas, iš kurio greičiausiai ir perimtas, kadangi „AAA“ simbolizuoja aukščiausią investicinį laipsnį.„The Industry of Landlords: Exploring the Assetization of the Triple-A Game“ – Games and Culture. Šiam lygiui priskiriamos kompanijos turi daugiausiai akcininkų.

Jau daugiau kaip paskutinius dešimt metų „AAA“ žaidimams skiriami šimtamilijoniniai biudžetai, nenusileidžiantys kino industrijai. Kompanijos kaip niekad suinteresuotos kuo didesne finansine nauda ir stengiasi išpildyti akcininkų lūkesčius. Tai savo ruožtu skatina daugiau kliautis didelio pripažinimo sulaukusiomis franšizėmis ir žaidimų formulėmis nei bandyti sukurti kažką naujo, kaip kad daro indie žaidimų kūrėjai, neturintys didelių užmačių dėl pelno.„Pursuit of AAA is a 'cancerous growth' – AC3 Dev“ – GameSpot. Archyvuotas straipsnis. Griežtesnės darbo sąlygos ir riboti terminai gana būdingi „AAA“ kompanijoms, kurių darbuotojai neretai priversti dirbti viršvalandžius, stengiantis pasiekti kuo geresnių rezultatų.„Ex-Ubisoft dev reveals the grim reality of AAA games development“ – TweakTown.com„AAA game dev lifestyle is 'unwinnable,' says veteran game designer Amy Hennig“ – Game Developer.

 Susiję terminai 

 AAA+ (Triple-A-Plus) 
Kai kuriems AAA lygio žaidimams po jų išleidimo pritaikytas pelno augimo modelis, pagal kurį siūlomos žaidėjams papildomos paslaugos per prenumeratas, sezoninius abonementus (season pass) ar įsigyjant žaidimo papildymus (DLC). Pastarąjį dešimtmetį tapo įprasta pardavinėti virtualius daiktus, kurių funkcija daugeliu atveju būna kosmetinė (pvz., skirtingos spalvos rūbai, aksesuarai). Šias praktikas yra perėmę tokie žaidimai kaip „Call of Duty“, „League of Legends“ ir kiti. Neretai AAA+ gali reikšti ir tai, kad žaidimo biudžetas seniau nebūtinai siekė AAA lygį, tačiau ilgainiui uždirbo milijonus.„Crossplay will be the key to the $42B double-A market “ – VentureBeat.

 AA (Double-A) 
Vidutinio dydžio biudžetas skiriamas žaidimams, prie kurių dirba mažesnės komandos, neretai ir indie darbuotojai. Jie nėra tiek priklausomi nuo leidėjų ar vadovų diktuojamų sąlygų, todėl yra linkę daugiau eksperimentuoti (panašiai kaip indie žaidimų kūrėjai) ir atnešti naujovių į rinką. Bendros gamybos ir marketingo išlaidos gali siekti nuo kelių iki dešimties milijonų, o žaidimai pirkėjams parduodami už mažesnę kainą nei AAA lygio.

 AAAA (Quadruple-A) 
Kartu su devintos kartos Playstation 5 ir Xbox Series X/S konsolių atėjimu pasklido kalbos iš „Microsoft“ ir „Ubisoft“ apie kuriamus „AAAA“ žaidimus, jų tarpe „Skull and Bones“ bei „Perfect Dark“.„Ubisoft Insists On Calling Beyond Good And Evil 2, Skull & Bones ‘AAAA’ Games“ – Screen Rant. Iki pat šiol nėra nubrėžta aiški riba, kada pradėti žaidimus vadinti „AAAA“, kadangi jokia kompanija dar nepaskyrė pakankamai didelio biudžeto, galinčio pakeisti ilgai gyvavusį konsensusą industrijoje.„Here Come the AAAA Games… But What’s a AAA Game and Why Do We Call Them That?“ – Video Game Canon.

 Šaltiniai 

Kategorija:Kompiuterinių žaidimų terminologija